Umetnost pre terorističkih napada
Na izložbi u njujorškom Muzeju moderne umetnosti su predstavljeni radovi nastali godinama pre napada koji sada imaju drugačije značenje
Svima koji pamte Njujork iz dana posle terorističkih napada 11. septembra, familijarni su prizori poput ovog – improvizovani spomeni na bliske. Ali svetilište na uličnom ćošku je umetnička instalacija iz 1997, autora Tomasa Hiršhorna rođenog u Švajcarskoj, pod naslovom „Mondrijanov oltar“. „Mondrijanov oltar“ je eksponat na izložbi pod naslovom „11. septembar“, u ogranku Muzeja moderne umetnosti u Kvinsu, na Long ajlendu. Bez obzira što je izložba otvorena na desetu godišnjicu napada, većina eksponata je nastala pre napada. Ujutru 11. septembra 2001, u istom ovom prostoru, kanadska umetnica Dženet Kardif je postavljala svoju eksperimentalnu instalaciju „Motet u 40 delova“, koristeći 40 zvučnika – od kojih je svaki predstavljao člana hora koji peva tužbalicu iz srednjovekovne engleske crkvene muzike. Sada, deset godina kasnije, delo je ponovo postavljeno u želji da se prikažu posledice napada na našu percepciju – čak i stvari koje su se dogodile ranije. Na primer, na ovom pejsažu naslikanom 15 godina pre 2001, ne možemo da ne vidimo senke Kula bliznakinja. Dokumentarni film umetnika Džema Koena je o pobedničkoj paradi kojom je proslavljen povratak američkih trupa posle Zalivskog rata 1991. Ali film o toj pobedničkoj paradi deset godina pre 9/11, podseća posmatrača na napade 11. septembra. Jedino delo koje direktno ukazuje na 9/11 je ovaj kolaž američkog umertnika Elsvorta Kelija. Autor izložbe, kustos Piter Ilej, kaže da je pristup u ovom jednostavnom kolažu ono što je želeo da proširi na celu izložbu. Zahvaljujući takvom pristupu, izložba uspostavlja, obnavlja i oživljava umetnička dela iz skorije prošlosti – umetnost koja je postala ili previše bliska ili uobičajena – ili je zaboravljena, poput ovog smrskanog automobila iz 1982, vajara Džona Čemberlena, koji sada simbolizuje nasilje tog dana. Ovo delo iz 1980, američke umetnice Sare Čarlsvort, predstavlja srceparateljne scene koje koje su se ponovile dvadeset godina posle njegovog nastanka. Novinske fotografije su predmet još jedne instalacije koja pokriva zidove velike sale. kaže kustos Piter Ilej. Obično dopadljiv snimak sunčanog dana na avionu, dobija sudbonosno značenje i identitet kada imamo u vidu sudar aviona punih goriva i ljudi u visokim građevinama. Nad centralnom izložbenom salom nadvija se delo njujorškog vajara Džordža Sigala, koji je umro godinu pre 9/11. Sigalova žena gleda dole na sivi prah koji prekriva ceo pod. Izložba u Long Ajlendu se zatvara 9. januara 2012.